Dias Vakansiewoonstelle - Kabeljou Vakansie Akkommodasie Witsand
Kabeljou Vakansiewoonstel: Selfsorg vakansieverblyf
te Witsand, Wes-Kaap, Suid-Afrika
Witsand verwelkom jou
Ons bied 2 basiese, bekostigbare en skoon selfsorg verblyf opsies in die pragtige dorpie Witsand - die walvis kraamsaal van Suid-Afrika.
Dias Woonstelle Oloitokitok Huis View English Version
Reguit na inhoud
Tel: 028 537 1575
Sel: 083 378 9503
Hoogseisoen - R600
(Paasnaweek & 15 Desember tot 15 Januarie)
Buiteseisoen - R500
Prys per eenheid vir eerste twee persone
R50 per kop per nag vir elke addisionele persoon
Kinders onder twee jaar gratis
Betaling: 'n 50% nie-terugbetaalbare deposito betaalbaar vir bevestiging van bespreking en die balans by aankoms
Geen krediet kaart fasiliteite
Deposito kan buite seisoen terugbetaal word, indien kennis van kanselasie betyds gegee word
Neem kennis: Tariewe soos hierbo aangedui is onderhewig aan verandering sonder kennisgewing
Rook Slegs Buite
Ons het ook akkommodasie in Rademanstraat. Die vakansiewoning "Oloitokitok" kan tot 8 mense huisves in 3 slaapkamers. Vir meer inligting, email ons of skakel ons by 028 5371 575.
Meer oor Oloitokitok Huis
Kaart & Roete Aanwysings:
Wag asseblief geduldig terwyl die kaart laai. Die geel merker dui Woonstelle Diasstraat aan. Die bruin merker dui Oloitokitok aan. Zoom in om 'n meer gedetailleerde aansig te kry. Kliek hier vir 'n vergroting van die kaart.
Indien die merkers nie wys nie, probeer 'n ander web 'browser' of kliek vir die vergroting en tik "Woonstelle Diasstraat, Witsand" in die soekveld.
Vanaf Mosselbaai of Kaapstad op die N2, neem R322 afdraai na Witsand vanaf die N2, 5km van Heidelberg aan die Swellendam kant.
30 km tot by 4-rigtingstop, Sands winkelsentrum aan jou regterkant, draai links.
Eerste straat Hitchcockstraat, regs. (Nie by wit pilare na La Riviere).
Volgende straat : Tomlinson, links.
Volgende straat : Diasstraat, regs, tweede huis (siersteen, woonstelblok), links.
Woonstelle in Diasstraat:
Diasstraat woonstelle is ongeveer 500m vanaf die houtjettie aan die Breërivier, 2 km vanaf die swemstrand.
Die woonstelblok bestaan uit 4 woonstelle, een op grondvlak en drie bo. Twee woonstelle bo is beskikbaar vir vakansie akkomodasie. Toegang tot die boonste woonstelle met twee stelle trappies en 'n oploop helling. Daar is balkonne reg rondom, wat braai en buite-verkeer maklik maak, onafhanklik van windrigting. Braai geriewe by elke woonstel, maar ook groot geriewe buite op grondvlak. Die woonstelblok staan op 'n baie groot erf, gevolglik is daar genoeg veilige parkering vir voertuie en bote. DSTV-skottel en kabel beskikbaar, bring eie dekodeerder. Daar is ook 'n DVD-speler. Wasmasjien geriewe beskikbaar vir huurders.
Ons het ook ander akkommodasie: Sien Oloitokitok Huis
Woonstel 1 :
Kamer met dubbelbed en toilet. Kamer met 'n stapelbed. Heelwat kaste. Badkamer met bad, stort en toilet. Woon/eetkamer ingerig met 2 rusbanke, enkelbed, stoof, mikrogolfoond, yskas, groot vrieskas, ketel en eetgerei vir 6 persone. Beddegoed word voorsien, geen handdoeke. Balkonne aan drie kante.
Woonstel 2 :
Slaapkamer met dubbelbed; kamer met 2 enkelbeddens; woonkamer met 2 enkelbeddens. Badkamer met bad en stort, toilet apart. Volledig toegeruste kombuis: stoof, mikrogolfoond, vries- yskas kombinasie, ketel en eetgerei vir 6 persone. Beddegoed word voorsien, geen handdoeke. Balkonne aan twee kante.
Witsand is ongeveer 3 en 'n half uur se ry vanaf Kaapstad en 2 uur vanaf George - 'n lekker oorblypunt op jou Tuinroete toer. Maar as jy Witsand regtig wil geniet, bly langer, sommer heelwat langer...
As watersport of hengel jou passie is, dan is hierdie die plek vir jou. Witsand is geleë waar die Breederivier in die Indiese oseaan uitmond. Dis die grootste getyrivier in Suid-Afrika. En verskaf wonderlike geleenthede vir veilige swem en hengel - 14 km strand met rotspoele, waar gestap en gespeel kan word.
Witsand is bekend as een van Suid-Afrika se beste hengel bestemmings.
Die Breederivier mond is beroemd vir sy reuse kabeljoue. Getyvloei strek 40 km stroomop en dra 'n ryke verskeidenheid vis- en voëllewe.
Rots en strand hengel is goed by Witsand. Kabeljou, Galjoen, Belman, Elf, Leervis, en haaie word veral gevang.
Diepsee uitstappies kan maklik gereël word as jy graag Haai, Kabeljou, Geelbek, Stompneus, Roman of Rooisteenbras wil vang.
Kyk na Walvisse
Suidelike noordkapers is volop in San Sebastianbaai. Hoogseisoen vir walvisse is Junie tot Oktober. Dis ook die tyd wanneer hierdie gebied op sy mooiste is.
Is jy 'n seilplankryer, seiljagmens, snorkel jy of hou jy van waterski? Kom doen dit hier of hier naby.
Wonderlike swemstrand. Waterponies is verbode en voertuie word nie op die strand toegelaat nie.
Die wind is dikwels perfek vir 'kite surfing'.
Witsand het 'n aktiewe Voëlklub. 'n Groot verskeidenheid voëlsoorte, o.a. reiers, eende, waadvoëls, arende, valke, tobies, visvangers, skoorsteenveërs, word gereeld gesien. Blou kraanvoëls is volop in hierdie area, om nie eens te praat van volstruise nie. En dan is daar nog al die kleiner soorte wat baljaar in die fynbos.
Witsand is ver weg van die gewoel van mense. 'n Mens kan kilometers ver op die strand stap, absoluut veilig. Misdaad is iets wat ons nie ken nie.
Die area bied wonderlike natuurskoon, veral in die winter en lente, wanneer die wêreld grasgroen en goudgeel is (van die graan en canola). Maar somer het sy bekoring, dis gemaklik warm en heerlik om buite te wees.
Daar is 'n netwerk voetpaadjies dwarsdeur die dorp en verskeie langer voetslaan- asook 4X4 roetes in die area.
Gaan ry bietjie rond in die fraai historiese dorpies Vermaaklikheid, Puntjie, Waenhuiskrans, Malgas en veral De Hoop Natuurreservaat - alles net om die draai.
Witsand het 'n landmerk vir reisigers en hengelaars geword en ons sien daarna uit om julle hier te verwelkom, Sommer gou!
Kabeljou Vakansiewoonstel l Tel: 028 537 1575 l Sel: 083 378 9503 l Email: info@kabeljou.co.za ^ Bo ^